Diari Oficial de la Generalitat Valenciana


Sumari del DOGV 5029, del 16-06-2005 (2005/6777)

ORDE d'1 de juny de 2005 del conseller de Justícia i Administracions Públiques, per la qual es convoca el I Premi Art i Justícia.
---------------------------------------------------------------------------------------------------------------------------------

### Dades del document

Número de DOGV
:   5029

Data del DOGV
:   16-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6777


Data del document
:   01-06-2005

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * dret a la justícia
    * distinció honorífica
    * premi cultural
    * belles arts

ORDE d'1 de juny de 2005 del conseller de Justícia i Administracions Públiques, per la qual es convoca el I Premi Art i Justícia. [2005/M6777]
  
L'Orde de 4 de febrer de 2005 de la Conselleria de Justícia i Administracions Públiques, modifica l'Orde de 14 de desembre de 1999, per la qual es creen els Premis de Justícia de la Generalitat Valenciana.
  
La dita orde instrumenta la creació del Premi Art i Justícia, com a reconeixement a la creació artística i al·legòrica de la justícia i que serà exposada en la Ciutat de la Justícia de València, i s'adquiriran els drets de l'obra guanyadora.
  
Així mateix, preveu un jurat específic en l'article 7 i disposa una convocatòria anual, en què es determinarà el motiu o tema sobre el qual versarà l'obra, així com les bases reguladores de l'esmentat premi.
  
En virtut de les facultats conferides per l'article 35 de la Llei 5/1983, de 30 de desembre, del Govern Valencià, en relació amb el Decret 181/2004, de l'1 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Justícia i Administracions Públiques,
  
ORDENE
  
Primer
  
Convocar el I Premi Art i Justícia, així com aprovar les bases per les quals es regirà la convocatòria, que figura en l'annex I, juntament amb el butlletí d'inscripció que figura en l'annex II.
  
Segon
  
El premi consistirà en una placa commemorativa, amb l'anagrama de la Generalitat Valenciana, i una dotació econòmica de 2.400 euros, que serà abonada a càrrec de la línia de subvenció, T4206 Premis Justícia, 3887.16.497.82.7, del pressupost de la Generalitat Valenciana per a 2005.
  
València, 1 de juny de 2005
  
El conseller de Justícia i Administracions Públiques,
  
MIGUEL PERALTA VIÑES
  
ANNEX I
  
Bases per a la concessió del I Premi Art i Justícia 2005
  
Primera. Objecte
  
Constitueix l'objecte de la convocatòria el I Premi Art i Justícia.
  
El premi pretén reconéixer i premiar la realització d'una obra d'art, al·legòrica a la justícia, en la modalitat d'escultura.
  
El tema sobre el qual versarà l'obra en aquesta convocatòria serà El Tribunal de les Aigües.
  
Segona. Participants
  
Podran concursar tots els artistes, qualssevol que siga la seua nacionalitat o residència, de forma individual o formant equip, que reunisquen els requisits previstos en l'article 13 de la Llei 38/2003, de 17 de novembre, General de Subvencions.
  
Tercera. Condicions tècniques de l'obra
  
Els artistes hauran de presentar la seua obra en la modalitat d'Escultura, la temàtica de la qual serà El Tribunal de les Aigües i amb les característiques següents:
  
Les mesures de l'obra escultòrica no podrà excedir 200 x 120 x 120 cm, ni de 200 quilos, i estaran realitzades en material definitiu.
  
L'obra haurà de ser inèdita/original i necessàriament no haurà sigut presentada ni exhibida amb anterioritat en cap altre certamen o convocatòria de premis. Aquest aspecte serà acreditat mitjançant declaració jurada.
  
No s'admetran còpies d'obres d'altres artistes.
  
No s'acceptaran obres que pel seu contingut puguen ofendre, ferir o danyar els sentiments o creences de tercers.
  
Es rebutjaran aquelles obres que no es presenten en perfectes condicions o que per fragilitat o poca consistència del material emprat, puga deteriorar-se fàcilment.
  
Quarta. Premis
  
Els premis estaran subjectes al que disposa la legislació vigent en matèria de IRPF.
  
Cinquena. Termini de presentació
  
El termini de presentació de les obres, així com de la documentació prevista en la base setena, serà d'un mes, comptador a partir del dia següent a la publicació de la present convocatòria en el Diari Oficial de la Generalitat Valenciana.
  
Sisena. Lloc de presentació de les obres
  
Les obres es lliuraran a la Ciutat de la Justícia, avinguda del Saler s/n, en el lloc que es determine per la Gerència d'aquesta.
  
Les obres hauran de ser lliurades físicament en el lloc dalt indicat. No s'admetran, per tant, altres modalitats d'enviament que obliguen a ser recollides en cap altra destinació. Les despeses i l'assegurança de transport, tant d'enviament com de devolució, seran per compte del concursant.
  
Setena. Documentació a presentar
  
Cada obra anirà acompanyada del corresponent original del butlletí d'inscripció, el model del qual s'adjunta en l'annex II, omplit en els seus tres cossos.
  
La part superior, juntament amb una fotocòpia del DNI, un curriculum vitae i una declaració jurada prevista en la base tercera, s'introduiran en un sobre que rebrà un número de registre i quedarà en poder de la Gerència de la Ciutat de la Justícia.
  
La part central serà segellada i registrada i tornada a l'autor.
  
La part inferior haurà de ser apegada per darrere de l'obra.
  
La no-presentació de la documentació sol·licitada, així com el no ompliment de qualsevol dels camps del butlletí d'inscripció serà motiu suficient per a desestimar l'obra.
  
Vuitena. Procediment i forma de concessió
  
L'òrgan competent per a l'ordenació i instrucció és el secretari autonòmic de Justícia i Interior, i serà competència del conseller de Justícia i Administracions Públiques la resolució de la concessió.
  
El jurat elevarà la seua resolució al secretari autonòmic de Justícia i Interior, i hi farà constar els criteris que han sigut valorats en l'elecció de l'obra guanyadora, així com la ponderació d'aquests.
  
Amb anterioritat a què l'òrgan instructor eleve proposta de resolució de concessió, haurà de sol·licitar al premiat que acredite, de conformitat amb l'article 14 de la Llei 38/2003, de 17 de novembre, General de Subvencions, que es troba al corrent en el compliment de les seues obligacions tributàries i enfront de la Seguretat Social.
  
Novena. Resolució del jurat
  
El jurat, d'acord amb l'article 7 de l'Orde de 4 de febrer de 2005, reguladora d'aquest premi, estarà integrat pels següents:
  
President: el conseller de Justícia i Administracions Públiques.
  
Vicepresident: el secretari autonòmic de Justícia i Interior.
  
Vocals:
  
- El secretari autonòmic de Cultura i Política Lingüística.
  
- La directora de l'Institut Valencià d'Art Modern (IVAM).
  
- Quatre crítics d'art, designats pel conseller de Justícia i Administracions Públiques.
  
Secretària: la directora general de Justícia.
  
Els premis podran ser declarats deserts.
  
Les actuacions del Jurat estan sotmeses al règim impugnatori establit per la Llei de Règim Jurídic de les Administracions Públiques i del Procediment Administratiu Comú.
  
Onze. Propietat
  
L'obra premiada quedarà en propietat de Generalitat Valenciana.
  
I l'artista es compromet cedir-li els drets de comunicació pública, reproducció i distribució de l'obra premiada, en qualsevol suport, per temps il·limitat i per a qualsevol lloc, d'acord amb la Llei de Propietat Intel·lectual. L'autor podrà continuar utilitzant aquests amb caràcter no exclusiu.
  
Dotze. Devolució de les obres
  
La devolució d'obres no premiades es realitzarà en el termini d'un mes des de la resolució del premi, en el lloc on es va efectuar el depòsit d'aquestes.
  
Per a retirar l'obra personalment serà indispensable el lliurament del cos 2 o part central del butlletí d'inscripció.
  
Els concursants que hagen lliurat l'obra personalment i que desitgen retirar la seua obra per agència hauran de notificar-ho amb 24 hores d'antelació, i indicaran el número de registre, i nom i cognoms i l'agència de transport que serà l'encarregada de retirar l'obra, amb ports pagats a destinació.
  
La Conselleria de Justícia i Administracions Públiques no es fa responsable de les obres no retirades en tal termini, per la qual cosa podrà disposar d'elles al seu criteri, ni de les pèrdues o danys que puguen patir.
  
Tretze. Obligacions dels beneficiaris
  
El beneficiari haurà de complir els requisits i obligacions previstos en els articles 13 i 14 de la Llei 38/2003, de 17 de novembre, General de Subvencions, i haurà d'acreditar, amb anterioritat a dictar-se la proposta de resolució de concessió, que es troba al corrent en el compliment de les seues obligacions tributàries i enfront de la Seguretat Social.
  
Catorze. Disposicions generals
  
La ubicació de les obres a exhibir estarà a càrrec de la Gerència de la Ciutat de la Justícia. Aquesta adoptarà totes les precaucions i disposicions per a la seua bona conservació, però no es fa responsable d'un eventual dany, robatori o furt.
  
Davant de qualsevol eventualitat, la Conselleria de Justícia i Administracions Públiques es reserva el dret de modificar les dates establides en les bases.